1. ปัจจัยความเสี่ยง

ปัจจัยความเสี่ยงสามารถจำแนกได้ดังนี้.-

1.1 ความเสี่ยงจากการประกอบธุรกิจการลงทุน

การลงทุนจะกระจายไปในหลายประเภทธุรกิจ เพื่อเป็นการกระจายความเสี่ยง
ถึงแม้โครงสร้างการถือหุ้นในกลุ่ม SPI ประกอบด้วยบริษัทในกลุ่มกว่า 100 บริษัท
และมีการถือหุ้นที่ซับซ้อน ในลักษณะไขว้กันหรือย้อนกลับจำนวนมากก็ตาม แต่ SPI
ก็ไม่สามารถมีอำนาจควบคุมกิจการดังกล่าว ทั้งนี้

การดำเนินการของบริษัทในกลุ่มดังกล่าว ขึ้นอยู่กับการพิจารณาของคณะกรรมการของบริษัทนั้น ๆ
SPI

มีนโยบายให้บริษัทในกลุ่มมีการบริหารแบบศูนย์กำไร โดยสามารถที่จะบริหารได้อย่างอิสระ โดย
SPI มีบทบาทเพียงในการวางนโยบายอย่างกว้าง ๆ เพื่อกำหนดแนวทางการเติบโต
และให้คำปรึกษาและบริการเท่านั้น

SPI และบริษัทในกลุ่มที่มีศักยภาพในการลงทุนจะลงทุนร่วมกัน
ซึ่งบริษัทในกลุ่มที่ร่วมลงทุนมักจะประกอบธุรกิจที่เกี่ยวเนื่องและได้รับประโยชน์จากกิจการที่ตนลงทุน
โดยในกลุ่ม SPI มีนโยบายให้บริษัทที่ร่วมลงทุน และทำธุรกิจที่เกี่ยวเนื่องกับกิจการที่ลงทุนมากที่สุด
เป็นผู้ติดตามผลการดำเนินงานของบริษัทนั้น ๆ
เพื่อให้ทราบปัญหาที่เกิดขึ้นและรายงานให้ผู้ถือหุ้นในกลุ่มทราบ จะได้ช่วยกันเสนอแนวทาง

แก้ไขให้แก่บริษัทนั้นๆ เพื่อให้นำไปแก้ไขได้อย่างรวดเร็ว
เพราะถ้าบริษัทใดที่เกิดผลขาดทุนก็จะทำให้ผู้ลงทุนไม่ได้รับเงินปันผลและยังต้องบันทึกการด้อยค่าของเงินลงทุน
ซึ่งมีผลกระทบต่อกำไรและขาดทุนของบริษัทผู้ถือหุ้น

ณ วันที่ 31 ธันวาคม 2547 SPI มีเงินลงทุนในบริษัท บางกอกรับเบอร์ จำกัด (มหาชน)
ซึ่งอยู่ระหว่างดำเนินการตามแผนฟื้นฟูกิจการ ต้นทุนของเงินลงทุนดังกล่าว มีมูลค่า 197.84
ล้านบาท

1.2 ความเสี่ยงจากการค้ำประกันบริษัทในกลุ่ม

ณ สิ้นปี 2547 SPI มีการค้ำประกันให้กับบริษัทในกลุ่มตามวงเงินรวม 911.64 ล้านบาท
มียอดใช้ไปรวม 331.29 ล้านบาท ซึ่งบริษัทในกลุ่มที่ SPI
ค้ำประกันวงเงินสินเชื่อให้นี้เป็นบริษัทที่จัดตั้งขึ้นใหม่ และบริษัทร่วมทุน
โดยวงเงินที่จะค้ำประกันให้กับบริษัทที่จัดตั้งขึ้นใหม่นั้น SPI จะพิจารณาจากความจำเป็น
ส่วนบริษัทร่วมทุนนั้นบริษัทจะให้วงเงินค้ำประกันตามสัดส่วนการลงทุน
แต่หากบริษัทใดที่มีผลการดำเนินงานขาดทุนอย่างต่อเนื่อง ซึ่งอาจมีผลกระทบ SPI
ก็จะตั้งค่าเผื่อภาระหนี้สินอันอาจจะเกิดจาก การค้ำประกันไว้ โดยในปี 2547 SPI
ได้ตั้งค่าเผื่อภาระหนี้สินอันอาจจะเกิดจากการค้ำประกัน จำนวน 2 บริษัท เป็นเงิน18.98 ล้านบาท
คิดเป็นร้อยละ 5.73 ของยอดใช้ไป และ SPI ก็ยังคงมีนโยบายลดความเสี่ยง

จากการค้ำประกันดังกล่าว โดยลดวงเงินค้ำประกันที่เกินความจำเป็น
และพยายามให้บริษัทในกลุ่มที่รับผิดชอบการติดตามสายธุรกิจเป็นผู้ค้ำประกันวงเงินสินเชื่อแทน SPI

1.3 ความเสี่ยงจากการให้เงินกู้ยืมแก่บริษัทในกลุ่ม

ณ วันที่ 31 ธันวาคม 2547 SPI มีเงินให้กู้ยืมแก่บริษัทในกลุ่มจำนวน 8.8 ล้านบาท ซึ่งเท่ากับปี
2546 จากวิกฤตเศรษฐกิจในปี 2540 SPI มีเงินให้กู้ยืมแก่บริษัทในกลุ่ม จำนวน 1,156.51
ล้านบาท และปัจจุบันเหลือเพียง 8.80 ล้านบาท SPI
สามารถลดความเสี่ยงจากการให้เงินกู้ยืมแก่บริษัทในกลุ่มได้ถึง 1,147.71 ล้านบาท
ซึ่งเป็นไปตามนโยบายที่จะลดการให้กู้ยืมลง และหากจะมีการให้เงินกู้ยืมแก่บริษัทในกลุ่ม SPI
ก็มีนโยบายการให้กู้ยืมอย่างระมัดระวัง
ส่วนบริษัทในกลุ่มที่มีฐานะการเงินมั่นคงขึ้นก็จะสนับสนุนให้กู้เงินเองจากสถาบันการเงิน

1.4 ความเสี่ยงจากอัตราแลกเปลี่ยน

SPI ได้ลดการกู้เงินตราต่างประเทศตั้งแต่หลังเกิดวิกฤตเศรษฐกิจในปี 2540
และในปัจจุบันไม่มีเงินกู้ที่เป็นเงินตราต่างประเทศ เพียงแต่มีการจ่ายค่าลิขสิทธิ์เครื่องหมายการค้า
ซึ่งมีจำนวนเล็กน้อย และ SPI มีความสามารถรับความเสี่ยงนั้น

1.5 ความเสี่ยงจากระบบคอมพิวเตอร์

SPI ได้เห็นถึงความสำคัญเกี่ยวกับความปลอดภัยของระบบคอมพิวเตอร์
จึงได้กำหนดมาตรการในการรักษาความปลอดภัยของระบบคอมพิวเตอร์ไว้ดังนี้.-

  ระบบรักษาความปลอดภัยทางกายภาพ (Physical Security)

-   การแก้ไขปรับปรุงระบบเครือข่าย และข้อมูล จะต้องเป็นผู้ที่ได้รับอนุญาต
    และมีรหัสผ่านเฉพาะตัวเท่านั้น

-   จัดให้มีห้องที่เข้าถึงได้เฉพาะผู้ที่ได้รับอนุญาต

-   จัดให้มีระบบกำลังไฟฟ้าสำรอง (UPS)

-   จัดให้มีอุปกรณ์ดับเพลิงสำหรับอุปกรณ์คอมพิวเตอร์โดยเฉพาะ (Halon gas)

  ระบบรักษาความปลอดภัยทางเครือข่าย (Network Security)

-   จัดให้มี Firewall ซึ่งเป็นระบบรักษาความปลอดภัย ประกอบไปด้วย Hardware และ
    Software ที่กั้นระหว่างเครือข่ายภายใน และเครือข่ายภายนอก โดยระบบ Firewall นี้
    ทาง SPI ได้เลือกใช้ Software Firewall ที่ชื่อว่า Sunscreen [tm] Secure Net
    3.1 จากบริษัท Sun Micro System
    ซึ่งจะทำให้ป้องกันระบบเครือข่ายจากผู้บุกรุกภายนอกบริษัท
    และยินยอมให้เข้าถึงได้เฉพาะจากตำแหน่งที่กำหนด หรือจากผู้ใช้ที่กำหนด
    หรือจากกิจกรรมที่กำหนด

  ระบบรักษาความปลอดภัยทางฐานข้อมูล (Database Security)

-   มีระบบสำรองข้อมูล Data Backup ด้วย Tape Backup และ Hard disk Backup

-   นอกจากนี้ระบบงานบางส่วนที่สำคัญ ๆ ของบริษัท เช่น ระบบบัญชี SPI ได้ทำการ Out
    Source โดยการใช้บริการระบบบัญชี และการบริหารข้อมูลทางบัญชีผ่านทางบริษัท

  ดาต้าแมท จำกัด (มหาชน) ด้วย Software SAP